

**ԵՐԵՎԱՆԻ ՔԱՂԱՔԱՊԵՏԱՐԱՆ**

|  |
| --- |
| ՀՀ, 0015, ք.Երևան. Արգիշտի 1 |
| № 16/98886-23 «05» հունիսի 2023թ. |
|  |

**«Ա-ԷՆ ՔՈՆՍԹՐԱՔՇՆ» ՍՊ ԸՆԿԵՐՈՒԹՅԱՆ**

**ՏՆՕՐԵՆ՝ Ա. ՊՈՂՈՍՅԱՆԻՆ**

**/հասցե՝ ք. Վեդի, Արցախի փ.տ.19 /**

**Ծ Ա Ն ՈՒ Ց ՈՒ Մ**

**Պայմանագիրը միակողմանի լուծելու մասին**

Երևանի քաղաքապետարանի և «Ա-Էն Քոնսթրաքշն» ՍՊ ընկերության միջև 2021 թվականի դեկտեմբերի 29-ին կնքված «ԵՔ\_ԲՄԽԱՇՁԲ-22/2» ծածկագրով աշխատանքների գնման պայմանագրի (այսուհետ Պայմանագիր) 1.1 կետի համաձայն՝ Պատվիրատուն հանձնարարում է,իսկ Կատարողը ստանձնում *է Երևան քաղաքի Արաբկիր վարչական շրջանի հ.24 քանդված մանկապարտեզի տարածքի հետ նոր տիպային մասնաշենքի տեղակապման* նախագծանախահաշվային փաստաթղթերի մշակման աշխատանքների կատարման պարտավորությունը՝ համաձայն Պայմանագրի անբաժանելի մաս կազմող N 1 հավելվածով սահմանված Տեխնիկական բնութագիր-գնման ժամանակացույցի պահանջների:

 Երևանի քաղաքապետարանի աշխատակազմի շինարարության և բարեկարգման վարչության կողմից Պայմանագրով պատվիրատուին վերապահված իրավունքների և պարտականություների իրացման արդյունքում պարզվել է,որ կատարողի կողմից չեն պահպանվել պայմանագրի անբաժանելի մասը կազմող **N 1 հավելվածի տեխնիկական բնութագրիր-գնման ժամանակացույցով սահմանված աշխատանքների կատարման պահանջները:**

 ՀՀ քաղաքացիական օրենսգրքի 408-րդ հոդվածի համաձայն՝ «Պարտավորության խախտում է համարվում այն չկատարելը կամ անպատշաճ (կետանցով, ապրանքների, աշխատանքների և ծառայությունների թերություններով կամ պարտավորության բովանդակությամբ որոշվող այլ պայմանների խախտմամբ) կատարելը»։

 ՀՀ քաղաքացիական օրենսգրքի 345-րդ հոդվածի 1-ին մասի համաձայն՝ «Պարտավորության ուժով մի անձը (պարտապանը) պարտավոր է մեկ այլ անձի (պարտատիրոջ) օգտին կատարել որոշակի գործողություն. այն է` վճարել դրամ, հանձնել գույք, կատարել աշխատանք, մատուցել ծառայություն և այլն, կամ ձեռնպահ մնալ որոշակի գործողություն կատարելուց, իսկ պարտատերն իրավունք ունի պարտապանից պահանջել կատարելու իր պարտականությունը»։

**Պայմանագրի 2.1.3 կետի համաձայն՝ Պատվիրատուն իրավունք ունի միակողմանի լուծել պայմանագիրը,եթե Կատարողն էականորեն խախտել է պայմանագիրը.**

 **ա) կատարվածաշխատանքը չի համապատասխանում պայմանագրի N 1 հավելվածով սահմանված պահանջներին,**

 **բ) խախտվել է աշխատանքի կատարման ժամկետը:**

ՀՀ քաղաքացիական օրենսգրքի 466-րդ հոդվածի 3-րդ մասի համաձայն՝ «Պայմանագիրը լրիվ կամ մասնակի կատարելուց միակողմանի հրաժարվելու դեպքում, երբ պայմանագրից հրաժարվելը թույլատրվում է օրենքով կամ կողմերի համաձայնությամբ, պայմանագիրը համապատասխանաբար համարվում է լուծված կամ փոփոխված»:

Հաշվի առնելով այն հանգամանքը, որ Ա-Էն Քոնսթրաքշն» ՍՊ ընկերությունը խախտել է պայմանագրով սահմանված պարտավորությունները և ղեկավարվելով վերը նշված իրավական հիմքերով` Պատվիրատուն միակողմանի ամբողջությամբ լուծում է պայմանագիրը՝ *պատշաճ ծանուցումն ապահովելու նպատակով կիրառելով ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման» Կարգի 33-րդ կետի 17-րդ ենթակետով սահմանված դրույթները:*

**ՀԱՐԳԱՆՔՈՎ**

**ՇԻՆԱՐԱՐՈՒԹՅԱՆ ԵՎ ԲԱՐԵԿԱՐԳՄԱՆ**

**ՎԱՐՉՈՒԹՅԱՆ ՊԵՏԻ**

**ԺԱՄԱՆԱԿԱՎՈՐ ՊԱՇՏՈՆԱԿԱՏԱՐ` ԽՈՐԵՆ ԳՐԻԳՈՐՅԱՆ**

